stanford-oval/wikipedia huggingface dataset:
ISO 8601
วันที่ > วันที่ตามปฏิทิน

| 0 | 1 | 2 |
| --- | --- | --- |
| YYYY-MM-DD | หรือ | YYYYMMDD |
YYYY-MM:  (แต่ไม่มี YYYYMM) 
การนำเสนอวันที่ตามปฏิทินมีสองรูปแบบคือรูปแบบขยายกับรูปแบบพื้นฐานดังที่ได้กล่าวไว้แล้ว [YYYY] คือปีคริสต์ศักราชสี่หลัก 0000 ถึง 9999 [MM] คือเลขเดือนสองหลัก 01 ถึง 12 และ [DD] คือวันที่ของเดือนสองหลัก 01 ถึง 31 ตัวอย่างเช่น วันที่ 5 เมษายน ค.ศ. 1981 เขียนแทนได้เป็น "1981-04-05" หรือ "19810405"
มาตรฐานนี้อนุญาตให้วันที่ตามปฏิทินสามารถลดความเจาะจงได้ เช่น "1984-04" หมายถึง เดือนเมษายน ค.ศ. 1984, "1984" หมายถึงปี ค.ศ. 1984, "19" หมายถึงคริสต์ศตวรรษที่ 19
ถึงแม้มาตรฐานอนุญาตให้ใช้รูปแบบ YYYY-MM-DD และ YYYYMMDD เพื่อแสดงวันที่ให้ครบถ้วน แต่ถ้าวันที่ของเดือน [DD] ถูกละเว้นออกไป จะมีเพียงแค่ YYYY-MM เท่านั้นที่สามารถใช้ได้ ไม่อนุญาตให้ใช้ YYYYMM เพื่อหลีกเลี่ยงความสับสนกับรูปแบบวันที่อย่างย่อ YYMMDD ซึ่งก็ยังมีการใช้กันมาก
วันที่ > วันที่ตามสัปดาห์

| 0 | 1 | 2 |
| --- | --- | --- |
| YYYY-Www | หรือ | YYYYWww |
| YYYY-Www-D | หรือ | YYYYWwwD |
วันที่ตามสัปดาห์มีรูปแบบการนำเสนอดังที่แสดงไว้ทางขวามือ [YYYY] แสดงปีที่นับตามสัปดาห์ของ ISO ซึ่งจะแตกต่างจากปีปกติตามปฏิทินเล็กน้อย (ดูคำอธิบายข้างล่าง) [Www] คือเลขสัปดาห์สองหลักที่ขึ้นต้นด้วยตัวอักษร W มีค่า W01 ถึง W53 และ [D] คือวันในสัปดาห์โดยเริ่มต้นจากวันจันทร์เท่ากับ 1 ถึงวันอาทิตย์เท่ากับ 7 (วันแรกของสัปดาห์ตาม ISO คือวันจันทร์) รูปแบบนี้เป็นที่นิยมใช้ในอุตสาหกรรมการผลิต
ต่อไปนี้เป็นการอธิบายที่เทียบเท่าร่วมกันของสัปดาห์ที่ 01 ว่าอยู่ที่ใด
สัปดาห์ที่มีวันพฤหัสบดีแรกของปี (กำหนดโดย ISO) เลขสัปดาห์จึงอาจอธิบายได้ว่าเป็นการนับจำนวนครั้งของวันพฤหัสบดี เช่นสัปดาห์ 12 จะมีวันพฤหัสบดีครั้งที่ 12 ของปีในสัปดาห์นั้น
สัปดาห์ที่มีวันที่ 4 มกราคม อยู่ในสัปดาห์นั้น
สัปดาห์ที่มีวันส่วนใหญ่ (ตั้งแต่ 4 วันขึ้นไป) อยู่ในสัปดาห์นั้น
สัปดาห์ที่เริ่มด้วยวันจันทร์ในช่วงวันที่ 29 ธันวาคม ถึง 4 มกราคม
ดังนั้นหากวันที่ 1 มกราคม ตรงกับวันจันทร์ วันอังคาร วันพุธ หรือวันพฤหัสบดี สัปดาห์จะนั้นเป็นสัปดาห์ที่ 01 ถ้าวันที่ 1 มกราคม ตรงกับวันศุกร์ วันเสาร์ หรือวันอาทิตย์ สัปดาห์นั้นจะยังคงอยู่ในสัปดาห์ที่ 52 หรือ 53 ของปีก่อนหน้า และวันที่ 28 ธันวาคม จะอยู่ในปีก่อนหน้าเสมอ
ปีที่นับตามสัปดาห์ของ ISO จะเริ่มจากวันแรก (วันจันทร์) ของสัปดาห์ที่ 01 ไปจนสิ้นสุดวันอาทิตย์ที่อยู่ก่อนวันแรกของปีถัดไป ทำให้มีสัปดาห์เต็ม 7 วันเป็นจำนวน 52 หรือ 53 สัปดาห์ โดยไม่มีช่วงทับซ้อนหรือเว้นว่าง การนับปีตามสัปดาห์ของ ISO จะเบี่ยงเบนไปจากปีตามปฏิทินเกรโกเรียนโดยปกติ ในวันศุกร์-เสาร์-อาทิตย์, หรือวันเสาร์-อาทิตย์, หรือเฉพาะวันอาทิตย์ ของจุดเริ่มต้นของปีปฏิทิน (ซึ่ง ISO จะถือว่าอยู่ในปีก่อนหน้า) และในวันจันทร์-อังคาร-พุธ, หรือวันจันทร์-อังคาร, หรือเฉพาะวันจันทร์ ของจุดสิ้นสุดของปีปฏิทิน (ซึ่ง ISO จะถือว่าอยู่ในสัปดาห์ที่ 01 ของปีใหม่) สำหรับวันพฤหัสบดี ปีปฏิทินและปีตาม ISO จะตรงกันเสมอ ตัวอย่างเช่น
2008-12-29 เขียนแทนได้เป็น "2009-W01-1" (วันจันทร์)
2010-01-03 เขียนแทนได้เป็น "2009-W53-7" (วันอาทิตย์)
ในสหรัฐอเมริกาใช้ระบบวันอาทิตย์ถึงวันเสาร์เป็นหนึ่งสัปดาห์ และมีสัปดาห์บางส่วนที่ไม่เต็ม 7 วันที่จุดเริ่มต้นและจุดสิ้นสุดของปี ข้อดีของการทำเช่นนี้คือไม่ต้องมีการปรับเลขปีเหมือนเช่นปีที่นับตามสัปดาห์ของ ISO ในขณะที่การจัดอันดับนัยสำคัญที่สอดคล้องกันก็ยังคงมีอยู่
วันที่ > วันที่ของปี

| 0 | 1 | 2 |
| --- | --- | --- |
| YYYY-DDD | หรือ | YYYYDDD |
วันที่เชิงอันดับ (ordinal date) เป็นรูปแบบอย่างง่ายในโอกาสเมื่อการนิยามสัปดาห์และเดือนเป็นอุปสรรคมากกว่าที่จะช่วยเหลือ เช่นเมื่อต้องการเปรียบเทียบวันที่จากระบบปฏิทินที่ต่างกัน จากรูปแบบการนำเสนอ [YYYY] หมายถึงปีคริสต์ศักราชสี่หลัก และ [DDD] คือวันที่ของปีนั้นสามหลัก มีค่า 001 ถึง 365 (หรือ 366 ในปีอธิกสุรทิน) ตัวอย่างเช่น 1981-04-05 เขียนแทนได้เป็น "1981-095" หมายถึงวันที่ 95 ของปี ค.ศ. 1981
รูปแบบนี้ใช้เฉพาะกับระบบฮาร์ดแวร์อย่างง่ายที่ต้องการมีระบบวันที่ แต่ไม่สามารถบรรจุซอฟต์แวร์คำนวณปฏิทินอย่างเต็มรูปแบบซึ่งอาจก่อให้เกิดความยุ่งยาก บางครั้งระบบนี้ถูกทึกทักเอาว่าเป็นวันที่จูเลียน (Julian date) ซึ่งความจริงไม่ใช่ เพราะวันที่จูเลียนคือจำนวนวันที่ผ่านมานับตั้งแต่ 1 มกราคม 4713 ปีก่อนคริสตกาล ณ เวลาเที่ยงวันที่กรีนิช ในปฏิทินก่อนจูเลียน
เวลา

| 0 | 1 | 2 |
| --- | --- | --- |
| hh:mm:ss | หรือ | hhmmss |
| hh:mm | หรือ | hhmm |
hh: 
ISO 8601 ใช้ระบบ รูปแบบพื้นฐานคือ [hh][mm][ss] และรูปแบบขยายคือ [hh]:[mm]:[ss]
[hh] คือชั่วโมงสองหลัก มีค่า 00 ถึง 24 (ค่า 24 จะใช้เมื่อเวลาเที่ยงคืนเป็นจุดสิ้นสุดของวันเท่านั้น)
[mm] คือนาทีสองหลัก มีค่า 00 ถึง 59
[ss] คือวินาทีสองหลัก มีค่า 00 ถึง 60 (ค่า 60 จะใช้เมื่อมีการเพิ่มอธิกวินาทีเท่านั้น)
ดังนั้นเวลา 13 นาฬิกา 47 นาที 30 วินาที จึงเขียนได้เป็น "134730" หรือ "13:47:30"
ค่าของเวลาสามารถลดความเจาะจงได้จากหน่วยที่มีนัยสำคัญน้อยกว่าขึ้นมา เมื่อละวินาทีจะเหลือเพียง [hh]:[mm] หรือ [hh][mm] และเมื่อละนาทีจะเหลือเพียง [hh]
เวลาเป็นกรณีพิเศษที่สามารถอ้างถึงได้ด้วย 00:00 หรือ 24:00 ก็ได้ รูปแบบ 00:00 จะใช้เพื่อบอกว่าเป็นจุดเริ่มต้นของวัน ซึ่งเป็นการใช้ที่บ่อยกว่า ในขณะที่จุดสิ้นสุดของวันจะใช้เป็น 24:00 ดังนั้น "2007-04-05T24:00" จึงเป็นเวลาเดียวกันกับ "2007-04-06T00:00" ต่างกันแค่ความหมายที่สื่อออกมา (ดูเพิ่มที่หัวข้อการรวมวันที่และเวลา)
เศษทศนิยมสามารถใช้ได้กับค่าเวลาส่วนใดก็ได้ จุดทศนิยมไม่ว่าจะเป็นจุลภาค (,) หรือมหัพภาค (.) สามารถใช้แบ่งเศษทศนิยมได้เช่นกัน แต่เศษทศนิยมควรเพิ่มลงไปเฉพาะในส่วนที่มีนัยสำคัญน้อยที่สุดเท่านั้น ตัวอย่างเช่นเวลา 14 ชั่วโมง 30 นาทีครึ่ง สามารถแสดงโดยไม่ใช้เลขวินาทีเป็น "14:30,5" หรือ "1430,5" ไม่มีข้อจำกัดว่าจะต้องเป็นทศนิยมกี่ตำแหน่ง อย่างไรก็ตามก็ต้องมีข้อตกลงร่วมกันระหว่างกลุ่มผู้สื่อสารก่อนว่าต้องการใช้ทศนิยมกี่หลัก สำหรับการใช้จุดอาจทำให้เกิดความสับสนเมื่อใช้กับเลขชั่วโมงหรือนาที ซึ่งจะทำให้เข้าใจผิดว่าตัวเลขหลังจุดเป็นเลขนาทีหรือวินาทีตามลำดับ เช่น "14:30.50" เลขวินาทีของเวลานี้เทียบเท่ากับ 30 วินาที (ครึ่งนาที) ไม่ใช่ 50 วินาทีอย่างที่เห็น
เวลา > ตัวกำหนดเขตเวลา

| 0 | 1 | 2 |
| --- | --- | --- |
<เวลา>Z: 
| <เวลา>±hh:mm | หรือ | <เวลา>±hhmm |
<เวลา>±hh: 
ถ้าหากไม่มีการระบุเขตเวลา (time zone) ในการนำเสนอเวลา ข้อมูลนั้นจะถูกสมมติว่าเป็นเวลาท้องถิ่น ซึ่งอาจไม่ส่งผลกระทบอะไรเมื่อใช้สื่อสารกันภายในเขตเวลาเดียวกัน แต่จะเกิดความกำกวมเมื่อสื่อสารข้อมูลข้ามเขตเวลา การระบุตัวกำหนดเขตเวลาจึงเป็นสิ่งที่ควรทำเมื่อใช้สัญกรณ์มาตรฐาน
ถ้าเวลานั้นอยู่ในเวลาสากลเชิงพิกัด (UTC) เพียงแค่เพิ่มตัวอักษร Z ลงไปโดยไม่เว้นวรรคหลังจากค่าเวลา ซึ่ง Z คือตัวกำหนดเขตเวลาที่เยื้องจากเวลาสากลเชิงพิกัดเป็นศูนย์ ดังนั้นเวลา 09:30 UTC จึงเขียนได้เป็น "09:30Z" หรือ "0930Z" และเวลา 14:45:15 UTC เขียนเป็น "14:45:15Z" หรือ "144515Z" เวลาสากลเชิงพิกัดถูกเรียกอีกอย่างว่าเป็นเวลา "ซูลู" (Zulu) เพราะคำว่า "ซูลู" เป็นรหัสวิทยุของอักษร Z
การกำหนดเขตเวลาอื่น ๆ สามารถทำได้โดยระบุความเยื้องจากเวลาสากลเชิงพิกัดในรูปแบบ ±[hh]:[mm], ±[hh][mm], หรือ ±[hh] ต่อท้ายค่าเวลาเหมือนวิธีของการเติม Z เช่นเขตเวลาที่มากกว่าเวลาเชิงพิกัดสากลอยู่เจ็ดชั่วโมง (กรุงเทพมหานคร) ตัวกำหนดเขตเวลาเขียนเป็น "+07:00", "+0700", หรือเพียงแค่ "+07" โปรดสังเกตว่าตัวกำหนดเขตเวลานี้คือความเยื้องจากเวลาสากลเชิงพิกัดที่แท้จริง และไม่ได้บ่งบอกข้อมูลเรื่องเวลาออมแสง (daylight saving time) ดังนั้นในเมืองชิคาโก จะมีเขตเวลาเป็น −06:00 ในฤดูหนาวและ −05:00 ในฤดูร้อน ตัวอย่างค่าเวลาต่อไปนี้หมายถึงเวลาเดียวกัน ณ ขณะนั้น "18:30Z", "22:30+04", "1130−0700", และ "15:00−03:30" สำหรับ(nautical time) อักษรแทนเขตเวลาจะไม่มีการนำมาใช้ ยกเว้นอักษร Z
การรวมวันที่และเวลา

| --- | --- |
<วันที่>T<เวลา>: <วันที่>T<เวลา>Z
การนำเสนอวันที่และเวลารวมกันเป็นการนำเสนอจุดหนึ่งของเวลาจริง ใช้รูปแบบ <วันที่>T<เวลา> โดยที่ตัวอักษร T คือตัวกำหนดเวลา ใช้แสดงว่าหลังจากตัวอักษรนี้จะเป็นจุดเริ่มต้นของค่าเวลา องค์ประกอบวันที่และเวลาที่นำมารวมกันต้องมีรูปแบบมาตรฐานอย่างใดอย่างหนึ่งที่เข้ากันได้ตามที่อธิบายไว้แล้วข้างบน ตัวอย่างเช่น "2007-04-05T14:30" คือรูปแบบส่วนขยาย [YYYY]-[MM]-[DD]T[hh]:[mm] หรืออีกตัวอย่างหนึ่ง "20090621T0545Z" คือรูปแบบพื้นฐาน [YYYY][MM][DD]T[hh][mm]Z เป็นต้น
การนำเสนอโดยรวมของวันที่และเวลานี้สามารถใช้บันทึกเหตุการณ์ที่เกี่ยวข้องกับวันเวลา เช่นการรับส่งอีเมล ธุรกรรมทางการเงิน เวลาเริ่มต้นในการรักษาทางการแพทย์ หรือแม้แต่ใช้อ้างถึงการเกิดปรากฏการณ์ทางธรรมชาติ การนำเสนอนี้สามารถรวมกับช่วงของเวลาดังที่จะได้กล่าวต่อไป
องค์ประกอบวันที่และเวลาอาจปรากฏว่าอยู่ติดกันในแต่ละตัว บ่อยครั้งที่แยกด้วยเว้นวรรคหรือบางครั้งก็คั่นด้วยอักษรตัวอื่น ในกรณีเช่นนี้ค่าของวันที่และเวลาจะถือว่าเป็นฟีลด์ที่แยกกันในระบบข้อมูล มากกว่าที่จะเป็นการนำเสนอในฟีลด์เดียวกัน สิ่งนี้ก็เพื่อความสามารถในการอ่านโดยมนุษย์ จากตัวอย่างก่อนหน้านี้ "2007-04-05 14:30" จะถือว่าเป็นการนำเสนอสองฟีลด์แยกกันนั่นคือวันที่ 2007-04-05 กับเวลา 14:30 แต่ก็เป็นที่ยอมรับได้ และคงเหลือไว้ให้ผู้อ่านนำไปแปลผลว่าทั้งสองฟีลด์เป็นการนำเสนอจุดเวลาเดียวโดยขึ้นอยู่กับบริบท
ระยะเวลา

ระยะเวลาเป็นส่วนประกอบหนึ่งของช่วงเวลา และนิยามเป็นจำนวนเวลาที่ผ่านไปในช่วงเวลาหนึ่ง ๆ ระยะเวลานี้ควรใช้เป็นส่วนหนึ่งของช่วงเวลาตามที่กำหนดไว้ในมาตรฐานเท่านั้น เรื่องของช่วงเวลาจะอธิบายในหัวข้อถัดไป
ระยะเวลานำเสนอโดยใช้รูปแบบ P[n]Y[n]M[n]DT[n]H[n]M[n]S หรือ P[n]W ในการนำเสนอเหล่านี้ [n] จะถูกแทนที่ด้วยค่าของวันและเวลาตามชนิดของตัวอักษรที่ตามหลัง กรณีนี้การใส่ 0 นำหน้าไม่จำเป็นต้องใช้ แต่จำนวนหลักมากที่สุดที่สามารถจะใส่ได้ต้องมีการตกลงร่วมกันระหว่างกลุ่มผู้สื่อสาร อักษรตัวใหญ่ P, Y, M, W, D, T, H, M, และ S คือตัวกำหนดขององค์ประกอบวันที่และเวลาแต่ละประเภทและจะไม่ถูกแทนที่
P คือตัวกำหนดระยะเวลา (แต่ก่อนเรียกว่า period ปัจจุบันใช้ duration) ซึ่งวางไว้ที่จุดเริ่มต้นของการนำเสนอระยะเวลา
Y คือตัวกำหนดปี ซึ่งตามหลังค่าสำหรับจำนวนปี
M คือตัวกำหนดเดือน ซึ่งตามหลังค่าสำหรับจำนวนเดือน
W คือตัวกำหนดสัปดาห์ ซึ่งตามหลังค่าสำหรับจำนวนสัปดาห์
D คือตัวกำหนดวัน ซึ่งตามหลังค่าสำหรับจำนวนวัน
T คือตัวกำหนดเวลา ซึ่งจะนำหน้าองค์ประกอบเวลาในการนำเสนอ
H คือตัวกำหนดชั่วโมง ซึ่งตามหลังค่าสำหรับจำนวนชั่วโมง
M คือตัวกำหนดนาที ซึ่งตามหลังค่าสำหรับจำนวนนาที (จะเห็นว่าซ้ำกับตัวกำหนดเดือน)
S คือตัวกำหนดวินาที ซึ่งตามหลังค่าสำหรับจำนวนวินาที
ตัวอย่างเช่น "P3Y6M4DT12H30M5S" หมายถึงการนำเสนอระยะเวลา 3 ปี 6 เดือน 4 วัน 12 ชั่วโมง 30 นาที 5 วินาที องค์ประกอบของวันที่และเวลารวมทั้งตัวกำหนดต่าง ๆ สามารถละเว้นไปได้ถ้าค่าของมันมีค่าเป็นศูนย์ และองค์ประกอบที่มีนัยสำคัญน้อยกว่าสามารถละเว้นเพื่อลดความเจาะจงของระยะเวลา เช่น "P23DT23H" และ "P4D" ต่างก็เป็นการนำเสนอระยะเวลาที่ยอมรับได้
อักษร M ปรากฏอยู่สองตำแหน่งในการนำเสนอ เพื่อที่จะลดความสับสนว่าหมายถึงเดือนหรือนาที ให้ดูที่อักษร T ซึ่งเป็นตัวกำหนดที่อยู่หน้าค่าเวลา ถ้า M อยู่ถัดจาก T แสดงว่าเป็นค่านาที เช่น "PT1M" คือระยะเวลา 1 นาที ต่างจาก "P1M" หมายถึงระยะเวลา 1 เดือน หน่วยที่เล็กที่สุดในการนำเสนอสามารถใช้เศษทศนิยมได้ เช่น "P0.5Y" หมายถึงระยะเวลาครึ่งปี มาตรฐานนี้ไม่ได้ห้ามให้ใช้ค่าของวันและเวลาที่เกินกว่าจุดทด เช่น "PT36H" สามารถใช้ได้และมีความหมายเหมือนกับ "P1DT12H" ยกเว้นอีกรูปแบบหนึ่งดังที่จะกล่าวต่อไป
ระยะเวลาสามารถแสดงได้อีกรูปแบบหนึ่งโดยใช้การนำเสนอการรวมวันที่และเวลาโดยมีข้อตกลงร่วมกัน ด้วยรูปแบบพื้นฐาน PYYYYMMDDThhmmss หรือรูปแบบขยาย P[YYYY]-[MM]-[DD]T[hh]:[mm]:[ss] จากตัวอย่างแรกสุดจึงสามารถเขียนได้เป็น "P0003-06-04T12:30:05" อย่างไรก็ตามการนำเสนอเช่นนี้ แต่ละส่วนไม่สามารถใส่ค่าเกินว่าจุดทดหรือค่าที่สามารถเป็นไปได้ เช่นการใส่ 13 เดือนหรือ 25 ชั่วโมงเป็นสิ่งที่ไม่อนุญาตสำหรับรูปแบบนี้
ช่วงเวลา

ช่วงเวลาหมายถึงจำนวนเวลาที่ผ่านไประหว่างจุดเวลาสองจุด จำนวนเวลาจะแสดงโดยระยะเวลา (ดังเช่นที่กล่าวไว้ในหัวข้อที่แล้ว) ส่วนจุดเวลาสองจุดนั้นจะนำเสนอโดยการรวมวันที่และเวลา หรือวันที่อย่างเดียวอย่างใดอย่างหนึ่ง ดังนั้นจึงมีสี่แนวทางในการนำเสนอช่วงเวลา ได้แก่
จุดเริ่มต้นและจุดสิ้นสุด เช่น "2007-03-01T13:00:00Z/2008-05-11T15:30:00Z"
จุดเริ่มต้นและระยะเวลา เช่น "2007-03-01T13:00:00Z/P1Y2M10DT2H30M"
ระยะเวลาและจุดสิ้นสุด เช่น "P1Y2M10DT2H30M/2008-05-11T15:30:00Z"
ระยะเวลาอย่างเดียว เช่น "P1Y2M10DT2H30M" โดยมีข้อมูลบริบทประกอบเพิ่มเติม
จากรูปแบบเหล่านี้ สามแนวทางแรกจำเป็นต้องมีการแบ่งโดยใช้ตัวกำหนดช่วงเวลาคือเครื่องหมายทับ (/) หรือ(⁄) (เครื่องหมายแยกเศษส่วน) ในการใช้งานเฉพาะอย่าง ยัติภังค์สองตัว (--) ก็สามารถใช้เป็นตัวแบ่งได้แทนเครื่องหมายทับ (ดูเพิ่มที่ส่วน 4.4.2 ของเอกสารมาตรฐาน)
สำหรับการแสดงผลแบบ <จุดเริ่มต้น>/<จุดสิ้นสุด> ถ้าองค์ประกอบใด ๆ ของจุดสิ้นสุดไม่ปรากฏ จะถือว่าองค์ประกอบนั้นมีค่าเหมือนกับจุดเริ่มต้น รวมทั้งเขตเวลาด้วย คุณลักษณะของมาตรฐานนี้ทำให้การนำเสนอช่วงเวลาสั้นกระชับมากขึ้น ตัวอย่างเช่น การประชุมสองชั่วโมง (ในวันเดียวกัน) โดยระบุเวลาเริ่มต้นและสิ้นสุดสามารถเขียนเป็น "2007-12-14T13:30/15:30" หรือการระบุวันที่เริ่มต้นและสิ้นสุดในใบแจ้งค่าใช้จ่ายประจำเดือนเป็น "2008-02-15/03-14" เป็นต้น
ถ้าหากความแม่นยำที่เพิ่มขึ้นเป็นที่ต้องการสำหรับช่วงเวลา การนำเสนอสามารถเพิ่มองค์ประกอบของเวลาลงไปอีกได้ เช่นการสังเกตการณ์ที่มีระยะเวลาประมาณสามวันนำเสนอไว้อย่างสั้นว่า "2007-11-13/15" ถ้าจุดเริ่มต้นและจุดสิ้นสุดของการสังเกตการณ์จำเป็นต้องใช้เวลาที่แน่นอนเพื่อจุดประสงค์ของการวัดและการบันทึก การนำเสนอช่วงเวลาดังกล่าวจึงสามารถเพิ่มเติมได้เป็น "2007-11-13T00:00/15T24:00"
ช่วงเวลา > ช่วงเวลาทำซ้ำ

| --- | --- |
Rnn/<ช่วงเวลา>: R/<ช่วงเวลา>
ช่วงเวลาทำซ้ำมีการระบุไว้ในส่วน 4.5 ของเอกสารมาตรฐาน มีรูปแบบการเขียนโดยเพิ่ม "R[n]/" ลงไปที่ข้างหน้าสุดของการนำเสนอช่วงเวลา เมื่อ [n] คือจำนวนครั้งที่เกิดการทำซ้ำ (ไม่จำเป็นต้องใส่ 0 นำหน้า) ถ้าหากไม่ใส่ค่า [n] ก็จะหมายความว่าไม่จำกัดจำนวนการทำซ้ำ ดังนั้นการทำซ้ำด้วยระยะเวลา "P1Y2M10DT2H30M" เป็นจำนวนห้าครั้ง เริ่มตั้งแต่ "2008-03-01T13:00:00Z" จะเขียนได้ว่า "R5/2008-03-01T13:00:00Z/P1Y2M10DT2H30M"
การนำเสนออย่างย่อ

ISO 8601:2000 ได้อนุญาตให้มีการนำเสนออย่างย่อ (โดยมีข้อตกลงร่วมกัน) ซึ่งจะทำให้องค์ประกอบที่อยู่นำหน้า (ทางซ้าย) ของวันที่หรือเวลาถูกละเว้นไว้ จึงทำให้สามารถใช้เลขปีสองหลักในรูปแบบ YY-MM-DD และ YYMMDD แต่ก็ทำให้เกิดความกำกวม แนวคิดนี้จึงถูกยกเลิกไปใน ISO 8601:2004
แหล่งข้อมูลอื่น

ISO 8601 ที่เว็บไซต์ Curlie
ISO 8601:2004 (E) from ISO (zip-pdf, 228KB)
ISO 8601 summary by Markus Kuhn
Summary of 8601 by ISO เก็บถาวร 2011-06-14 ที่ เวย์แบ็กแมชชีน
Technical Committee ISO/TC 154, Processes, data elements and documents in commerce, industry and administration.
The Mathematics of the ISO 8601 Calendar
W3C Specification about UTC Date and Time and IETF RFC 3339, based on ISO 8601
| ด ค กมาตรฐานไอเอสโอ ตามเลขมาตรฐาน |
| --- | --- |
รายชื่อของ มาตรฐานไอเอสโอ / การถอดเป็นตัวอักษรโรมันไอเอสโอ / มาตรฐานไออีซี
1–9999:  1  2  3  4  5  6  7  9  16  17  31 -0  -1  -2  -3  -4  -5  -6  -7  -8  -9  -10  -11  -12  -13  128  216  217  226  228  233  259  269  302  306  361  428  500  518  519  639 -1  -2  -3  -5  -6  646  657  668  690  704  732  764  838  843  860  898  965  999  1000  1004  1007  1073-1  1155  1413  1538  1629  1745  1989  2014  2015  2022  2033  2047  2108  2145  2146  2240  2281  2533  2709  2711  2720  2788  2848  2852  3029  3103  3166 -1  -2  -3  3297  3307  3601  3602  3864  3901  3950  3977  4031  4157  4165  4217  4909  5218  5426  5427  5428  5725  5775  5776  5800  5807  5964  6166  6344  6346  6385  6425  6429  6438  6523  6709  6943  7001  7002  7010  7027  7064  7098  7185  7200  7498 -1  7637  7736  7810  7811  7812  7813  7816  7942  8000  8093  8178  8217  8373  8501-1  8571  8583  8601  8613  8632  8651  8652  8691  8805/8806  8807  8820-5  8859 -1  -2  -3  -4  -5  -6  -7  -8  -8-I  -9  -10  -11  -12  -13  -14  -15  -16  8879  9000/9001  9036  9075  9126  9141  9227  9241  9293  9314  9362  9407  9506  9529  9564  9592/9593  9594  9660  9797-1  9897  9899  9945  9984  9985  9995 
10000–19999:  10005  10006  10007  10116  10118-3  10160  10161  10165  10179  10206  10218  10303 -11  -21  -22  -28  -238  10383  10487  10585  10589  10646  10664  10746  10861  10957  10962  10967  11073  11170  11179  11404  11544  11783  11784  11785  11801  11898  11940 (-2)  11941  11941 (TR)  11992  12006  12182  12207  12234-2  13211 -1  -2  13216  13250  13399  13406-2  13450  13485  13490  13567  13568  13584  13616  14000  14031  14224  14289  14396  14443  14496 -2  -3  -6  -10  -11  -12  -14  -17  -20  14644  14649  14651  14698  14750  14764  14882  14971  15022  15189  15288  15291  15292  15398  15408  15444 -3  15445  15438  15504  15511  15686  15693  15706 -2  15707  15897  15919  15924  15926  15926 WIP  15930  16023  16262  16355-1  16612-2  16750  16949 (TS)  17024  17025  17100  17203  17369  17442  17799  18000  18004  18014  18245  18629  18916  19005  19011  19092 (-1  -2)  19114  19115  19125  19136  19407  19439  19500  19501  19502  19503  19505  19506  19507  19508  19509  19510  19600  19752  19757  19770  19775-1  19794-5  19831 
20000+:  20000  20022  20121  20400  21000  21047  21500  21827:2002  22000  23270  23271  23360  24517  24613  24617  24707  25178  25964  26000  26262  26300  26324  27000 series  27000  27001  27002  27006  27729  28000  29110  29148  29199-2  29500  30170  31000  32000  37001  38500  40500  42010  45001  50001  55000  80000 -1  -2  -3 
  หมวดหมู่
กีฬาว่ายน้ำในโอลิมปิกฤดูร้อน 1928

การแข่งขันกีฬาว่ายน้ำในโอลิมปิกฤดูร้อน 1928 เป็นการแข่งขันว่ายน้ำโอลิมปิกที่จัดขึ้นในกรุงอัมสเตอร์ดัม ประเทศเนเธอร์แลนด์ กำหนดแข่งขันระหว่างวันที่ 4 - 11 สิงหาคม พ.ศ. 2471
สรุปเหรียญ

|  อันดับ  | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ (USA) | 6 | 2 | 3 | 11 |
| 2 |  เนเธอร์แลนด์ (NED) | 1 | 2 | 0 | 3 |
| 3 |  เยอรมนี (GER) | 1 | 1 | 1 | 3 |
| 3 |  ญี่ปุ่น (JPN) | 1 | 1 | 1 | 3 |
| 5 |  สวีเดน (SWE) | 1 | 0 | 1 | 2 |
| 6 |  อาร์เจนตินา (ARG) | 1 | 0 | 0 | 1 |
| 7 |  สหราชอาณาจักร (GBR) | 0 | 2 | 2 | 4 |
| 8 |  ออสเตรเลีย (AUS) | 0 | 2 | 0 | 2 |
| 9 |  ฮังการี (HUN) | 0 | 1 | 0 | 1 |
| 10 |  ฟิลิปปินส์ (PHI) | 0 | 0 | 1 | 1 |
| 10 |  แคนาดา (CAN) | 0 | 0 | 1 | 1 |
| 10 |  แอฟริกาใต้ (RSA) | 0 | 0 | 1 | 1 |

| รวม | รวม | 11 | 11 | 11 | 33 |
กีฬาไตรกีฬาในซีเกมส์ 2015

ไตรกีฬาในซีเกมส์ 2015 จัดขึ้นที่สวนสาธารณะชายฝั่งทะเลตะวันออก, ประเทศสิงคโปร์ ตั้งแต่วันที่ 6–7 มิถุนายน พ.ศ. 2558
ประเทศที่เข้าร่วมการแข่งขัน

จากนักกีฬาทั้งหมด 21 คนจาก 6 ชาติสมาชิกที่เข้าร่วมการแข่งขันไตรกีฬาในซีเกมส์ 2015:
กัมพูชา (2)
มาเลเซีย (4)
พม่า (4)
ฟิลิปปินส์ (4)
สิงคโปร์ (4)
ไทย (3)
ผู้ได้รับเหรียญรางวัล

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| บุคคลชาย |  ฟิลิปปินส์  Nikko Bryan Huelgas |  มาเลเซีย  Rikigoro Shinozuka |  สิงคโปร์  Loo Chuan Rong |
| บุคคลหญิง |  ฟิลิปปินส์  Ma. Claire Adorna |  ฟิลิปปินส์  Marion Kim Mangrobang |  ไทย  สัณฤทัย อารัญศิริ |
ตารางเหรียญรางวัล

ประเทศเจ้าภาพ
| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ฟิลิปปินส์ | 2 | 1 | 0 | 3 |
| 2 |  มาเลเซีย | 0 | 1 | 0 | 1 |
| 3 |  สิงคโปร์ | 0 | 0 | 1 | 1 |
| 4 |  ไทย | 0 | 0 | 1 | 1 |
| รวม | รวม | 2 | 2 | 2 | 6 |
แหล่งข้อมูลอื่น

Competition Schedule (อังกฤษ)
| ด ค กซีเกมส์ 2015 (สิงคโปร์) |
| --- | --- | --- |
|  กระโดดน้ำ  ว่ายน้ำ  ระบำใต้น้ำ  โปโลน้ำ  ยิงธนู  กรีฑา  แบดมินตัน  บาสเกตบอล  บิลเลียดและสนุกเกอร์  โบว์ลิ่ง  มวยสากล  เรือแคนู  จักรยาน  ขี่ม้า  ฟันดาบ  ฟลอร์บอล  ฟุตบอล  กอล์ฟ  ยิมนาสติก  ฮอกกี้  ยูโด  เนตบอล  ปันจักสีลัต  เปตอง  เรือพาย  รักบี้ 7 คน  เรือใบ  เซปักตะกร้อ  ยิงปืน  ซอฟท์บอล  สควอช  เทเบิลเทนนิส  เทควันโด  เทนนิส  เรือประเพณี  ไตรกีฬา  วอลเลย์บอลในร่ม  สกีน้ำ  วูซู  |  กระโดดน้ำ  ว่ายน้ำ  ระบำใต้น้ำ  โปโลน้ำ  ยิงธนู  กรีฑา  แบดมินตัน  บาสเกตบอล  บิลเลียดและสนุกเกอร์  โบว์ลิ่ง  มวยสากล  เรือแคนู  จักรยาน  ขี่ม้า  ฟันดาบ  ฟลอร์บอล  ฟุตบอล  กอล์ฟ  ยิมนาสติก  ฮอกกี้  ยูโด  เนตบอล  ปันจักสีลัต  เปตอง  เรือพาย  รักบี้ 7 คน  เรือใบ  เซปักตะกร้อ  ยิงปืน  ซอฟท์บอล  สควอช  เทเบิลเทนนิส  เทควันโด  เทนนิส  เรือประเพณี  ไตรกีฬา  วอลเลย์บอลในร่ม  สกีน้ำ  วูซู  |  |
ความบังเอิญ

ความบังเอิญ, เหตุบังเอิญ หมายถึง เหตุการณ์ที่เกิดขึ้นโดยไม่รู้ตัวหรือไม่คาดหมาย อาจหมายถึง
อุบัติเหตุ, อุปัทวเหตุ (accident)
อุบัติการณ์ (incidence, incident) หน้าแก้ความกำกวม
อุบัติการณ์ร่วม (coincidence)
อนิยัตินิยม, อิสรวิสัย, อเหตุกวาท (indeterminism, accidentalism) ในทางปรัชญา
กีฬาไตรกีฬาในเอเชียนเกมส์ 2022

| ไตรกีฬา  ในเอเชียนเกมส์ 2022 |
| --- | --- |
สนาม: สนามไตรกีฬาศูนย์กีฬาชุนอันเจี๋ยโส่ว
วันที่: 29 กันยายน – 2 ตุลาคม ค.ศ. 2023
จำนวนนักกีฬา: 78 คน จาก 19 ประเทศ
← 20182026 →
กีฬาไตรกีฬาในเอเชียนเกมส์ 2022 จัดขึ้นที่สนามไตรกีฬาศูนย์กีฬาชุนอันเจี๋ยโส่ว หางโจว ประเทศจีน ตั้งแต่วันที่ 29 กันยายน – 2 ตุลาคม ค.ศ. 2023
กำหนดการแข่งขัน

| 0 | 1 | 2 | 3 |
| --- | --- | --- | --- |
| H | ฮีต | F | ชิงชนะเลิศ |
ผู้ได้รับเหรียญรางวัล

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| บุคคลชาย รายละเอียด | เคนจิ เนเนอร์  ประเทศญี่ปุ่น | มาโกโตะ โอดาคุระ  ประเทศญี่ปุ่น | อายัน ไบเซนบาเยฟ  ประเทศคาซัคสถาน |
บุคคลหญิง รายละเอียด: 
ผลัดผสม รายละเอียด:
ตารางสรุปเหรียญรางวัล

*  เจ้าภาพ (จีน)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ญี่ปุ่น (JPN) | 1 | 1 | 0 | 2 |
| 2 |  คาซัคสถาน (KAZ) | 0 | 0 | 1 | 1 |
| รวม (2 ประเทศ) | รวม (2 ประเทศ) | 1 | 1 | 1 | 3 |
ประเทศที่เข้าร่วมแข่งขัน

นักกีฬาทั้งหมด 78 คนจาก 19 ชาติจะแข่งขันกีฬาไตรกีฬาในเอเชียนเกมส์ 2022:
กัมพูชา (1)
จีน (6)
จีนไทเป (6)
ฮ่องกง (6)
อินโดนีเซีย (1)
จอร์แดน (2)
ญี่ปุ่น (6)
คาซัคสถาน (5)
คีร์กีซสถาน (1)
คูเวต (2)
มาเก๊า (6)
มองโกเลีย (5)
เนปาล (4)
ฟิลิปปินส์ (6)
ปาเลสไตน์ (2)
กาตาร์ (2)
เกาหลีใต้ (6)
สิงคโปร์ (4)
ไทย (6)
สหรัฐอาหรับเอมิเรตส์ (3)
อุซเบกิสถาน (4)
แหล่งข้อมูลอื่น

Triathlon at the 2022 Asian Games เก็บถาวร 2023-09-28 ที่ เวย์แบ็กแมชชีน
| ด ค กกีฬาในเอเชียนเกมส์ 2022 (หางโจว) |
| --- | --- |
 ยิงธนู  ระบำใต้น้ำ  กรีฑา  แบดมินตัน  เบสบอล  บาสเกตบอล  วอลเลย์บอลชายหาด  มวยสากล  เบรกแดนซ์  บริดจ์  เรือแคนู  หมากรุกสากล  คริกเกต  จักรยาน  กระโดดน้ำ  เรือยาวมังกร  ขี่ม้า  อีสปอร์ต  ฟันดาบ  ฮอกกี้  ฟุตบอล  หมากล้อม  กอล์ฟ  ยิมนาสติก  แฮนด์บอล  ยูโด  ยิวยิตสู  กาบัดดี  คาราเต้  คูราช  ว่ายน้ำมาราธอน  ปัญจกีฬาสมัยใหม่  โรลเลอร์  เรือพาย  รักบี้ 7 คน  เรือใบ  เซปักตะกร้อ  ยิงปืน  ซอฟต์เทนนิส  ซอฟต์บอล  ปีนหน้าผา  สควอช  ว่ายน้ำ  เทเบิลเทนนิส  เทควันโด  เทนนิส  ไตรกีฬา  วอลเลย์บอล  โปโลน้ำ  ยกน้ำหนัก  มวยปล้ำ  วูซู  หมากรุกจีน
ความน่าเชื่อถือ ความพร้อมใช้งาน การบำรุงรักษา และความปลอดภัย

ในทางวิศวกรรม ความน่าเชื่อถือ ความพร้อมใช้งาน การบำรุงรักษา และความปลอดภัย (หรือ RAMS) ใช้เพื่อระบุคุณลักษณะของผลิตภัณฑ์หรือระบบ:
ความน่าเชื่อถือ : ความสามารถในการทำหน้าที่เฉพาะและอาจถูกกำหนดให้เป็นความน่าเชื่อถือของการออกแบบหรือความน่าเชื่อถือในการปฏิบัติงาน
ความพร้อมใช้งาน : ความสามารถในการรักษาสถานะการทำงานในสภาพแวดล้อมที่กำหนด
การบำรุงรักษา : ความสามารถในการบำรุงรักษาทันเวลาและง่ายดาย (รวมถึงการบริการ การตรวจสอบและตรวจสอบ การซ่อมแซมและ/หรือการดัดแปลง)
ความปลอดภัย : ความสามารถในการไม่เป็นอันตรายต่อผู้คน สิ่งแวดล้อม หรือทรัพย์สินใดๆ ตลอด วัฎจักรชีวิตผลิตภัณฑ์ (Product lifecycle)
ความน่าสะพรึงสีขาว (ไต้หวัน)

ในไต้หวัน ความน่าสะพรึงสีขาว(จีน: 白色恐怖; พินอิน: báisè kǒngbù) เป็นการปราบปรามผู้ที่มีความคิดเห็นต่างทางการเมืองภายหลังจากอุบัติการณ์ 28 กุมภาพันธ์
ในช่วงเวลาที่กฎอัยการศึกได้ถูกประกาศใช้เป็นเวลายาวนานถึง 38 ปี และ 57 วัน นับตั้งแต่วันที่ 19 พฤษภาคม ค.ศ. 1949 ถึง 15 กรกฎาคม ค.ศ. 1987 ช่วงเวลาที่ได้ประกาศใช้กฎอัยการศึกของไต้หวันเป็นช่วงเวลาที่ได้มีการประกาศใช้กฎอัยการศึกที่ยาวนานที่สุดในโลกในสมัยนั้นได้ถูกหยิบยกขึ้นมา แต่หลังจากนั้นก็ได้ถูกแซงโดยการประกาศใช้กฎอัยการศึกในซีเรีย ที่กินเป็นเวลายาวนานถึง 48 ปี ตั้งแต่ปี ค.ศ. 1963 ถึง ค.ศ.  2011
คิ

คิ เป็นคะนะของภาษาญี่ปุ่นตัวหนึ่ง ฮิระงะนะเขียนว่า き มีที่มาจากตัวเขียนหวัดของมันโยงะนะ 幾 และคะตะกะนะเขียนว่า キ มีที่มาจากการดัดแปลงตัวเขียนหวัดของมันโยงะนะ 幾 ออกเสียงว่า [ki]ไฟล์:Japanese ki.ogg เมื่อเติมดะกุเต็งจะออกเสียงว่า [gi]ไฟล์:Japanese gi.ogg ในพยางค์แรก และแปรเสียงอยู่ระหว่าง [ŋi] กับ [ɣi] ในพยางค์อื่น
き เป็นอักษรลำดับที่ 7 อยู่ระหว่าง か (คะ) กับ く (คุ) ในการจัดลำดับอักษรปัจจุบัน ส่วนการจัดลำดับแบบอิโระฮะ き เป็นอักษรลำดับที่ 38 อยู่ระหว่าง さ (ซะ) กับ ゆ (ยุ)
| รูปแบบ | โรมะจิ | ฮิระงะนะ | คะตะกะนะ | เสียงอ่าน | รูปแบบ | โรมะจิ | ฮิระงะนะ | คะตะกะนะ | เสียงอ่าน | รูปแบบ | โรมะจิ | ฮิระงะนะ | คะตะกะนะ | เสียงอ่าน |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ธรรมดา | ki | き | キ | คิ-กิ | ธรรมดา +ดะกุเต็ง | gi | ぎ | ギ | กิ-งิ | ธรรมดา +ฮันดะกุเต็ง | (ngi) | き゚ | キ゚ | งิ |
| ธรรมดา | kī | きい, きぃ きー, き～ | キイ, キィ キー, キ～ | คี-กี | ธรรมดา +ดะกุเต็ง | gī | ぎい, ぎぃ ぎー, ぎ～ | ギイ, ギィ ギー, ギ～ | กี-งี | ธรรมดา +ฮันดะกุเต็ง | (ngī) | き゚い, き゚ぃ き゚ー, き゚～ | キ゚イ, キ゚ィ キ゚ー, キ゚～ | งี |
| ทวิอักษร | kya | きゃ | キャ | เคียะ-เกียะ | ทวิอักษร +ดะกุเต็ง | gya | ぎゃ | ギャ | เกียะ-เงียะ | ทวิอักษร +ฮันดะกุเต็ง | (ngya) | き゚ゃ | キ゚ャ | เงียะ |
| ทวิอักษร | kyu | きゅ | キュ | คิว-กิว | ทวิอักษร +ดะกุเต็ง | gyu | ぎゅ | ギュ | กิว-งิว | ทวิอักษร +ฮันดะกุเต็ง | (ngyu) | き゚ゅ | キ゚ュ | งิว |
| ทวิอักษร | kye | きぇ | キェ | คฺเยะ-กฺเยะ | ทวิอักษร +ดะกุเต็ง | gye | ぎぇ | ギェ | กฺเยะ-งฺเยะ | ทวิอักษร +ฮันดะกุเต็ง | (ngye) | き゚ぇ | キ゚ェ | งฺเยะ |
| ทวิอักษร | kyo | きょ | キョ | เคียว-เกียว | ทวิอักษร +ดะกุเต็ง | gyo | ぎょ | ギョ | เกียว-เงียว | ทวิอักษร +ฮันดะกุเต็ง | (ngyo) | き゚ょ | キ゚ョ | เงียว |